«΄Yμνοι» Σέρβων για Πρίγιοβιτς | ThesSports
Αρχική ΠΟΔΟΣΦΑΙΡΟ ΠΑΟΚ «΄Yμνοι» Σέρβων για Πρίγιοβιτς
«΄Yμνοι» Σέρβων για Πρίγιοβιτς
Ο Αλεξάνταρ Πρίγιοβιτς αναδείχθηκε πρώτος σκόρερ στο πρωτάθλημα που πέρασε σταματώντας στα 19 γκολ στο πρωτάθλημα και μέχρι στιγμής στα 27 την τρέχουσα σεζόν.
Οι Σέρβοι συμπατριώτες του εκθειάζουν μέσω αναρτήσεών τους τον επιθετικό του Δικεφάλου και τις επιδώσεις, χαρακτηρίζοντάς τον ως “βασιλιά των σκόρερ του ελληνικού πρωταθλήματος”. Μάλιστα, η ομοσπονδία της Σερβίας με ανάρτησή της αποθεώνει τον βραχύσωμο σέντερ φορ αναφέροντας “Ο Αλεξάνταρ Πρίγιοβιτς βρήκε δύο φορές τα δίχτυα του αντιπάλου και έτσι έφτασε τον αριθμό των 27 γκολ στον ΠΑΟΚ ρεκόρ και για τον σύλλογο”. Φυσικά θέλουν να κρατήσουν και…ζεστό το ενδιαφέρον του κόσμου ενόψει του ερχόμενου μουντιάλ της Ρωσίας.
Εκτός των Σέρβων, και Πολωνικές ιστοσελίδες έκαναν αναφορά στον “27άρη” Πρίγιοβιτς με τις polsatsport.pl και sportowefakty.wp.pl με ένα εξ αυτών να αναφέρει χαρακτηριστικά:
“Ο πρώην ποδοσφαιριστής της Λέγκια Βαρσοβίας, παίζοντας στον ΠΑΟΚ έγινε ο βασιλιάς των σκόρερ του ελληνικού πρωταθλήματος”, ενώ η δεύτερη σημείωσε μεταξύ άλλων: “Ο Αλεξάνταρ Πρίγιοβιτς είναι ο βασιλιάς των σκόρερ στο ελληνικό πρωτάθλημα. Ο Σέρβος κέρδισε το… στέμμα πετυχαίνοντας 19 τέρματα. Είναι από τις μεγαλύτερες επιτυχίες στην καριέρα του”.
Έτσι λοιπόν, το όνομα του Πρίγιοβιτς και οι επιδόσεις του στο χορτάρι ακούγονται σε ολόκληρο τον κόσμο με το Μουντιάλ να είναι μια ακόμα ευκαιρία για τον ίδιο να εκτοξεύσει κι άλλο την καριέρα του.
Προηγούμενο άρθρο«Τον Ηρακλή εκεί που ανήκει»
Επόμενο άρθροAυλαία με…κάζο για Παναθηναϊκό
Το διαδικτυακό… παράπονο του Σαββίδη!